जिस जगह को आप छोड़ने वाले हैं, वहाँ के बारे में ओवरऑल (overall) अनुभव के बारे में सोचिए। वो कोई नौकरी हो सकती है, स्कूल हो सकता है, वोलंटरी पोज़ीशन हो सकती है, या कोई ऐसी जगह हो सकती है, जहां आप बहुत समय से रह रहे हों। यह सोचने की कोशिश करिए कि जब आप वहाँ थे, तब आपने क्या किया, और अपने वहाँ बिताए गए अपने समय की कहानी आप शुरू से अंत तक कैसे सुनाएँगे।  उस जगह पर अपने समय के नरेटिव (narrative) इतिहास को लिखने की कोशिश करिए। ज़रूरी नहीं कि उसमें से सभी कुछ आपकी स्पीच के लिए उचित हो। सिर्फ़ अपने आपको याद दिलाने के लिए, और अपने आपको यह एहसास दिलाने के लिए, कि आपके लिए सबसे अर्थपूर्ण क्या था, सभी कुछ लिख डालिए। आपका नरेटिव ऐसे कुछ शुरू हो सकता है, “मैं कॉलेज से निकल कर सीधा यहीं काम करने के लिए आया, और इसके पहले मैं कभी अकेला नहीं रहा था। मैं इतना शर्मीला था कि नौ महीनों तक मैंने कोई दोस्त नहीं बनाए। एक साल बाद मुझे प्रोमोशन मिला और अपने नए विभाग के साथ मेरे बहुत नज़दीकी बॉन्ड बन गए।” जो चीज़ें कठिन रही हों, उनको लिखने में भी कोई बुराई नहीं है। आप बाद में एडिट करके उनको निकाल सकते हैं। आप ऐसी बातें उनमें शामिल कर सकते हैं, “जब हमें नए ऑफिस में जाना पड़ा तब मुझे बहुत बुरा लगा।” जब आप अपनी स्पीच को एडिट करेंगे, तब यह एक मज़ेदार एनेक्डोट (anecdote) में बदल सकता है, या आप ऐसा कुछ कह सकते हैं, “एक बात ज़रूर बताना चाहूँगा, कि जब हमें अपने नए ऑफिस में जाना पड़ा, तब कठिनाइयों के बावजूद, मेरे कलीग्स बहुत ही चीयरफुल (cheerful) रहे।” जब आप अपनी समरी लिख चुकें, तब देखिये कि आपने यहाँ पर जो समय बिताया है, क्या उससे संबन्धित कोई एनेक्डोट्स आपको याद आते हैं। एनेक्डोट फ़नी (funny) हो सकता है या दिल को छू लेने वाला, मगर उसे संक्षिप्त होना चाहिए और उसमें कहानी ऐसी होनी चाहिए जो कि आपके विचार और भावनाएँ बताते हुये, दिन-प्रतिदिन के जीवन के बारे में एक चित्र खींचने में मदद कर सके।  एक एनेक्डोट कुछ ऐसे शुरू किया जा सकता है: “मुझे अपने स्कूल का तीसरा दिन कभी नहीं भूलेगा। बस में, स्पेन्सर को और मुझे अगल-बगल वाली सीट मिली थीं, मगर तीसरे दिन मेरी दादी मेरे पीछे बस में आईं, और उन्होंने कहा कि उन्हें स्पेन्सर से कुछ बात करनी है...” एनेक्डोट, किसी ख़ास व्यक्ति की सराहना करते हुये कुछ बताने का या किसी जगह की हर चीज़ के लिए अपने एप्रीसिएशन (appreciation) को दिखाने का, बहुत बढ़िया तरीका होते हैं। उदाहरण के लिए, ऊपर वाला एनेक्डोट कुछ इस तरह से पूरा हो सकता है, “...और बेशक, तब से अब तक वो कभी मुझसे अलग नहीं हुआ,” या, “...इसी तरह मुझे पता चला कि यह स्कूल कम्यूनिटी ही वह जगह है जो मुझे घर जैसी लगेगी।” आप चाहेंगे कि आपकी फ़ेयरवेल स्पीच जोशीली रहे, मगर यही वह सही समय है, जबकि आप विचार कर सकते हैं कि इस जगह बिताए हुये समय में आपने क्या पाया है, और आपको यहाँ के बारे में क्या याद आयेगा। अगर आप थोड़े भावुक हो जाएँगे और उस समय की अपनी भावनाओं को उनके साथ शेयर करेंगे, तब लोगों को अच्छा लगेगा।  उन चीज़ों के बारे में सोचिए जिनके लिए आप आभारी हैं, या उन पलों के बारे में, जिन्होंने आपको वो बनने में मदद की, जो आज आप हैं। ऐसी किसी चीज़ के बारे में आप कह सकते हैं, “जब फ़्रेशमैन इयर में जॉन मेरे पक्ष में खड़ा हुआ,” या, “जब बॉस वास्तव में मेरे प्रस्ताव को बोर्ड के पास ले गए और तभी मुझे एहसास हुआ कि मेरी बात भी सुनी जाती है।” सोचिए कि वहाँ से जाने का आपको दुख क्यों है। वो ऐसा कुछ हो सकता है, “मुझे पता है कि ऐसे लोग कम ही मिलते हैं, जो एक दूसरे का इतना ध्यान रखते हों,” या, “यहाँ मैंने हर व्यक्ति से इतना कुछ सीखा है, कि सभी के बिना यहाँ से जाना दुखदाई होगा।” माना जा सकता है, कि आपके जाने के बाद भी दूसरे लोग वहाँ रहेंगे। जो रह गए हैं, उनको शुभकामनाएँ दीजिये। कोशिश करिए कि आप सिन्सियर (sincere) रहें, हालांकि बीच-बीच में एकाध चुटकुला छोड़ देना बढ़िया होता है, बशर्ते कि उसमें कोई दुर्भावना न हो।  आप इस तरह से, पूरे ग्रुप को भी शुभकामनाएँ दे सकते हैं, जैसे कि, “बेशक, मुझे विश्वास है कि अगले साल, आपकी टीम मेरे बिना भी नेशनल्स में पहुंचेगी।” आप व्यक्तिगत शुभकामनाएँ भी दे सकते हैं, जैसे कि, “जेनेट, मुझे आशा है कि तुम आसानी से वाइस प्रेसिडेंट का काम संभाल लोगी; मैं जानता हूँ, तुम बढ़िया करोगी। रिचर्ड, पूरे स्मूथिंग विभाग का काम संभालने के लिए शुभकामनाएँ।” अपने लिए आपकी क्या आशाएँ और इच्छाएँ हैं, आप उनका ज़िक्र भी कर सकते हैं, जैसे कि, “मुझे पता नहीं, मेरे साथ क्या होगा, मगर मुझे आशा है कि भविष्य में भी मुझे आप लोगों जैसे भले लोग मिलेंगे।”
Summarize your experience. Include choice anecdotes. Touch on a serious or heartfelt point. Include well-wishes.